|  |
| --- |
| **NOTĂ INFORMATIVĂ**la proiectul hotărârii Guvernului cu privire la aprobarea Regulamentului privind procedurile administrative referitoare la aeronavele ușoare și ultraușoare, fără certificat de tip |
|  |
| **1. Denumirea autorului și participanților la elaborarea proiectului actului normativ** |
| Proiectul hotărârii Guvernului cu privire la aprobarea Regulamentului privind procedurile administrative referitoare la aeronavele ușoare și ultraușoare, fără certificat de tip, a fost elaborat de către Ministerul Infrastructurii și Dezvoltării Regionale în colaborare cu Autoritatea Aeronautică Civilă. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul hotărârii Guvernului cu privire la aprobarea Regulamentului privind procedurile administrative referitoare la aeronavele ușoare și ultraușoare, fără certificat de tip este elaborat în scopul de a substitui Reglementările Aeronautice Civile RAC-VLA (LSpA), aprobate prin ordinul Administrației de Stat a Aviației Civile nr.27/GEN din 10.06.2004.Este unanim cunoscut faptul că, în ultima perioadă atestăm o dezvoltare accelerată a tehnologiilor avansate, printre acestea un loc deosebit de important fiind atribuit domeniului aviației ușoare și ultraușoare.Menționăm că, domeniul respectiv reprezintă un potențial enorm pentru știință, transport, agricultură, dar și multe alte ramuri ale economiei naționale, însă cu regret până la momentul actual cadrul normativ național specific acestui domeniu nu este adaptat tehnologiilor și practicilor mai moderne care poate îmbunătăți eficiența și competitivitatea industriei, pe de o parte ar crea condițiile necesare dezvoltării durabile a ramurii aviației ușoare și ultraușoare, iar pe de altă parte ar garanta un nivel acceptabil al siguranței zborurilor, securității aeronautice, siguranței populației, securității statului, dar și a altor valori sociale fundamentale.În acest sens, atragem atenția asupra faptului că aeronavele ușoare și ultraușoare pot opera în același spațiu aerian cu alte aeronave antrenate în diferite operațiuni aeriene, fie ele avioane sau elicoptere. Având în vedere caracteristicile specifice ale operațiunilor cu aeronavele ușoare și ultraușoare, acestea trebuie să fie la fel de sigure ca cele din sectorul aviației generale. Tehnologiile pentru aeronavele ușoare și ultraușoare, permit o gamă largă de operațiuni posibile. Pentru a se asigura siguranța persoanelor de la sol și a altor utilizatori ai spațiului aerian în timpul operațiunilor aeronavelor ușoare și ultraușoare, este necesar de a fi stabilite cerințe referitoare la navigabilitate, la organizații s.a.În scopul asigurării posibilității de dezvoltare a ramurii aviației ușoare și ultraușoare, normele și procedurile aplicabile operațiunilor trebuie să fie proporționale cu natura și riscul operațiunii sau activității respective și trebuie să fie adaptate la caracteristicile operaționale ale aeronavei în cauză și la caracteristicile zonei de operare, de exemplu densitatea populației, caracteristicile terenului și prezența clădirilor.  |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**  |
| Proiectul nu are ca scop armonizarea legislației Republicii Moldova cu legislația Uniunii Europene în sensul Regulamentului aprobat prin Hotărârea Guvernului nr.1171/2018. |
| **4. Principalele prevederi ale proiectului și evidențierea elementelor noi** |
| Proiectul instituie criterii legate de admiterea la zbor a aeronavelor ușoare și ultraușoare din punct de vedere al certificării (al emiterii certificatelor de înmatriculare și permiselor de zbor) și al operării/utilizării a toate categoriilor de aeronave ușoare și ultraușoare, de diferite clase și tipuri/modele.Proiectul stabilește norme și proceduri în vederea eliberării/prelungirii valabilității/certificatelor de înmatriculare/anexei la certificatul de înmatriculare și/sau permiselor de zbor, precum și cele în vederea, după caz, recunoașterii sau echivalării documentelor similare Certificatului de înmatriculare și Permisului de zbor, emise de alte state/autorități, pentru aeronavele ușoare și ultraușoare.De asemenea, proiectul stabilește categoriile de zboruri pentru operarea aeronavelor ultraușoare motorizate și nemotorizate, acestea pot fi:* zboruri în interes propriu;
* zboruri particulare;
* zboruri școală (inițiere, pregătire, instruire și perfecționare);
* zboruri tehnice în vederea eliberării/prelungirii valabilității permisului de zbor (pentru emiterea inițială sau în cazul în care valabilitatea acesteia este expirată);
* lansare de parașutiști;
* remorcaj de banderolă sau planoare ultraușoare și largarea acestora;
* lansare de încărcături (cum ar fi fluturași publicitari, parașutări de bunuri nepericuloase);
* filmare/fotografiere aeriană.

Așadar, în cazul introducerii acestui ansamblu de norme și proceduri, avem certitudinea că în Republica Moldova vor exista toate premisele necesare unei dezvoltări favorabile a domeniului aferent aeronavelor ușoare și ultraușoare, fiind în același timp garantată respectarea drepturilor și valorilor fundamentale ale omului, securității statului, siguranței zborurilor. |
| **5. Fundamentarea economico-financiară** |
| Implementarea acestui proiect nu necesită alocarea resurselor financiare suplimentare de la bugetul de stat.  |
| **6. Modul de încorporare a actului în cadrul normativ în vigoare** |
|  Odată cu intrarea în vigoare a prezentului proiect de Hotărâre a Guvernului se vor abroga Reglementările Aeronautice Civile RAC-VLA (LSpA), aprobate prin Ordinul Administrației de Stat a Aviației Civile nr. 27/GEN din 10.06.2004.  Totodată, în vederea aplicării corespunzătoare a cadrului normativ implementat prin intermediul proiectului în cauză, este necesară stabilirea unui mecanism de colaborare între autoritățile responsabile de supravegherea spațiului aerian, autoritățile responsabile de certificarea și controlul în domeniul aviației civile, autoritățile de ocrotire a normelor de drept, furnizorii de servicii de navigație aeriană și serviciile de inteligență. |
| **7. Avizarea şi consultarea publică a proiectului**  |
|

|  |
| --- |
| În scopul respectării prevederilor Legii nr.239/2008 privind transparența în procesul decizional, anunțul de inițiere este publicat pe pagina web oficială a Ministerului Infrastructurii și Dezvoltării Regionale (compartimentul *„Transparență decizională”*, directoriul *„Anunțuri de inițiere a politicilor”*) și pe portalul guvernamental [www.particip.gov.md](http://www.particip.gov.md) , link: <https://particip.gov.md/ro/document/stages/proiectului-hotararii-de-guvern-cu-privire-la-aprobarea-cerintelor-subsecvente-operatiunilor-aeriene-cu-aeronave-ultra-usoare/12015> .Proiectul va fi plasat spre consultare publică și va putea fi accesat pe pagina web oficială a Ministerului Infrastructurii și Dezvoltării Regionale (compartimentul *„Transparență decizională”*, directoriul *„Proiecte în dezbatere publică”*) și pe portalul guvernamental [www.particip.gov.md](http://www.particip.gov.md) .Proiectul va fi consultat și avizat cu instituțiile publice de resort în conformitate cu prevederile Legii nr.100/2017 privind actele normative.  |

 În cadrul procesului de consultate și avizare se propune implicarea autorităților publice și instituțiilor interesate (Ministerul Apărării, Ministerul Justiției, Ministerul Agriculturii și Industriei Alimentare, Ministerul Afacerilor Interne, Serviciul de Informații și Securitate, Centrul Național Anticorupție, Î.S. „MoldATSA”, operatorii de aeronave ușoare și ultraușoare, precum și asociațiile de profil). |
| 8. Constatările expertizei anticorupție  |
| Proiectul de hotărâre va fi supus expertizei anticorupție în conformitate cu prevederile art.35 din Legea nr.100/2017 cu privire la actele normative.Informația privind rezultatele expertizei anticorupție va fi inclusă în sinteza obiecțiilor și propunerilor/recomandărilor urmare recepționării raportului anticorupție. |
| 9. Constatările expertizei de compatibilitate  |
| Proiectul nu are ca scop armonizarea legislaţiei naţionale cu legislaţia Uniunii Europene. |
| 10. Constatările expertizei juridice  |
| Proiectul va fi supus expertizei juridice conform art.37 din Legea nr.100/2017 cu privire la actele normative. Concluziile expertizei juridice vor fi incluse în sinteza obiecțiilor și propunerilor/recomandărilor. |
| **11. Constatările altor expertize** |
| Proiectul de hotărâre va fi supus expertizei în cadrul Grupului de lucru al Comisiei de stat pentru reglementarea activității de întreprinzător în conformitate cu prevederile Hotărârii Guvernului nr.23/2019 cu privire la aprobarea Metodologiei de analiză a impactului în procesul de fundamentare a proiectelor de acte normative. Analiza impactului de reglementare a fost susținută condiționat în cadrul ședinței din 05.03.2024. |

 **Secretar general Angela ȚURCANU**